சேகர் ரெட்டியிடம் நடத்திய விசாரணை, அவர் வீடுகளில் நடத்திய ரெய்டுகளின் மூலம் அமலாக்கத்துறைக்கும் சி.பி.ஐ-க்கும் ஏகப்பட்ட ஆதாரங்கள் சிக்கின. அதில் மிக முக்கியமான ஆதாரம்தான், சேகர் ரெட்டியின் டைரி. அந்த டைரியில் சேகர் ரெட்டியிடம் ஒவ்வொரு மாதமும் கமிஷன் பணம் வாங்கிய அரசியல்வாதிகள், அமைச்சர்கள், முன்னாள் அமைச்சர்கள், அதிகாரிகள், பத்திரிகையாளர்கள் என்று பலரின் விவரங்கள் சிக்கி உள்ளன. இவர்களுக்கு எவ்வளவு, எந்தத் தேதியில் கொடுக்கப்பட்டது என சேகர் ரெட்டி படு துல்லியமாகக் கணக்கு எழுதி வைத்திருக்கிறார். இதைக் கைப்பற்றிய வருமானவரித் துறை அதிகாரிகள், ‘ரமணா’பட ஸ்டைலில் பட்டியல் தயாரித்து அதை தமிழக அரசுக்கு அனுப்பி வைத்துள்ளார்கள்.’’